UTENOS RAJONO SAVIVALDYBĖS TARYBA

SPRENDIMAS

DĖL UTENOS RAJONO SAVIVALDYBĖS 2025-2027 METŲ BIUDŽETO PATVIRTINIMO

2025 m. vasario 13 d. Nr. TS-61

Utena

Vadovaudamasi Lietuvos Respublikos vietos savivaldos įstatymo 15 straipsnio 2 dalies 12 punktu, Lietuvos Respublikos biudžeto sandaros įstatymo 15 straipsnio 1 dalimi, 16 straipsnio 1 dalimi, Utenos rajono savivaldybės 2025-2027 metų strateginiu veiklos planu, patvirtintu Utenos rajono savivaldybės tarybos 2025 m. vasario 13 d. sprendimu Nr. TS-54 „Dėl Utenos rajono savivaldybės 2025-2027 metų strateginio veiklos plano patvirtinimo“, Utenos rajono savivaldybės taryba nusprendžia:

1. Patvirtinti Utenos rajono savivaldybės 2025 metų biudžeto pajamas – 80239,6 tūkst. Eur, 4983 tūkst. Eur - metų pradžios lėšų likutį (1 priedas).

2. Patvirtinti biudžetinių įstaigų įmokas į savivaldybės 2025 metų biudžetą – 2402,5 tūkst. Eur pajamų, gaunamų už teikiamas paslaugas, už išlaikymą švietimo, socialinės apsaugos bei kitose įstaigose ir ilgalaikio materialiojo turto nuomą (2 priedas).

3. Patvirtinti 83003,9 tūkst. Eur 2025 metų asignavimų programoms vykdyti ir 2218,7 tūkst. Eur paskoloms grąžinti (3 priedas).

4. Patvirtinti Utenos rajono savivaldybės mero rezervą 2025 metais – 135,0 tūkst. Eur.

5. Patvirtinti 2025 metais planuojamą metinę įsiskolinimų (mokėtinų sumų, išskyrus sumas paskoloms grąžinti) pokyčio sumą lygią 0 ir pavesti biudžetinių įstaigų vadovams, asignavimų valdytojams sekti įsiskolinimų būklę, užtikrinant, kad 2026 m. sausio 1 d. nebūtų įsiskolinimų (mokėtinų sumų), išskyrus už atliktus darbus ir paslaugas, suteiktas 2025 m. gruodžio mėnesį.

6. Patvirtinti planuojamas Utenos rajono savivaldybės 2026 metų biudžeto pajamas – 87936 tūkst. Eur ir 2027 metų biudžeto pajamas – 90078 tūkst. Eur.

7. Patvirtinti planuojamus asignavimus programoms vykdyti 2026 metais – 87936 tūkst. Eur, 2027 metais – 90078 tūkst. Eur.

8. Pavesti asignavimų valdytojų vadovams ar savivaldybės administracijoje vadovo įgaliotiems asmenims ne vėliau kaip per 15 darbo dienų nuo šio sprendimo įsigaliojimo dienos patvirtinti savo 2025 metų programų sąmatas.

9. Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.

Savivaldybės meras	Marijus Kaukėnas